Aalborg Stiftstidende, 1844-01-27
Fædrelandet. Kjøbenhavn, den 23de Januar. Cancelliet har stadfæstet Beslaget paa Kjøbenhavnspostens" Fredagsnummer og har dets Redacteur paa nærmere Forespørgsel erholdt den Oplysning, at det rigtig er den omtalte Anmeldelse og et Brudstykke af den nye "Tidning for Skandinavien, der har været Anledning til den saaledes stadfæstede Beslaglæggelse, hvorved bemeldte Artikel altsaa er supprimeret. Det øvrige af det beslaglagte Nummer er meddeelt i det følg. Nr. - Løverdagen den 13de havde størstedelen af Jnteressenterne i afvigte Aars Julebazar forsamlet sig hos Restaurateur Vincent til et Festmaaltid, hvortil den Committee, der havde forestaaet bemeldte Bozar, dHrr. G. Schram, Cand Zahrtmann, Justitsraad Howitz og Ritmester, Destillateur Stal, var indbuden. Ved Ankomsten blev Committeen modtagen med nogle Jndledningsord af Hofguldsmed Dalhof og derpaa overraktes dem en Taksigelses Adresse. Ved Bordet blev afsjungen en meget humoristisk Rundsang, og Skaaler udbragtes for Kongen, Committeen, Samvirken af de høiere Autoriteter og de Jndustridrivende af alle Classer, foren levende Associationsaand, for Damerne, der ere de vigtigste Kjøbere, for Moden, hvorefter Alle, især Haandværkeren, maa rette sig, og flere andre. Den utvungne Munterhed, der uafbrudt herskede, bidrog ikke lidet til at give Festen sit Værd, ligesom den ogsaa var det uimodsigeligste Beviis for det høie Trin af Dannelse, hvorpaa vor Haandværkstand nu staaer, fremfor blot en Snees Aar tilbage i Tiden, Vi have tidligere omtalt, at der var Formodning om, at to af de Arrestanter, der i Begyndelsen af forrige Maaned brøde ud af Blaataarns Arresthuus igjennem det Vindue, som var lige ved den sammesteds posterede Skildvagts Skilderhuus, havde forinden de atter bleve paagrebne forøvet et Jndbrudstyveri, som i de Dage var begaaet paa Strandveien. Disse Arrestanter, nemlig Carl Peter Danther, der i de samme Dage ved Høiesteretsdom, der stadfæster Overrettens og nordre Birketings Dom, blev for et i afvigte Efteraar hos Cand. Bjerring paa Strandveien begaaet Tyveri, der var forbundet med Jndstigning igjennem Vinduet, ansee med 4 Aars Forbedringshuusarbeide, og Joh. Fred. Olsen, der var arresteret som mistænkt for Tyveri, ere nu gaaede til Bekjendelse og have tilstaaet, at de, medens de vare ude af Arresten ikke blot have forøvet Jndbrudet paa Grosserer Lunds Lyststed, der er beliggende tæt ved Emilies Kilde og frastiaalet Opsynsmanden paa Stedet, And. Jensen, 80 Rbd. og 3 Sølvlommeuhre, men at de allerede den forste Nat efter Undvigelsen have gjort Jndbrud hos Mad. Haskjær i Holte, hvor de dog kun fik borttaget en Bordknin- og et Tørklæde, da de, skjøndt der ikke var flere Beboere i Huset end den næsten 80aarige Enke og hendes Pige, bleve jagede paa Flugten ved den gamle Kones Aandsnærværelse, idet denne, der af Pigen blev gjort opmærksom paa, at der vare Tyve i Sideværelset, raabte til Pigen, at hun skulde lukke Vinduet op og kalde paa Ole, at han skulde komme med Geværet. Den her stiaalne Bordkniv, som de samme Tyve næste Dag glemte ved det paa Grosserer Lunds Lyststed forøvede Jndbrudstyveri, i Forbindelse med et Par Tøfler, som den ene af dem havde ladet i Stikken, under Flugten fra Holte, blev et Jndicium imod dem. De have ogsaa tilstaaet, at de samme Nat, de forøvede Jndbrudet i Holte, ogsaa havde været i Søllerød, hvor de vare gaaede fra Marken af ind i Haugen hos Pastor emer. Lanng, hos hvem Olsen engang havde tjent, og vilde bryde ind i Havestuen, men bleve afskrækkede derfra af en aarvaagen Hund, som var inde i Værelserne. – Natten til den 11te blev der begaaet Jndbrud paa ikke færre end 3 Steder i Husum By, ligeledes paa nordre Birk. Gierningsmanden, der er en Vagabond fra Frederiksborg Amt, som allerede har været 2 Aar i Forbedringshuset for Tyveri, er paagreben og har allerede afgivet en fuldstændig Tilstaaelse. Mistanken blev henledet paa ham derved, at han havde en Filthat og ikke, som Folk af hans Stilling pleie, en Uldhat paa, og at der paa det ene af de ommeldte Steder netop var stiaalet en sort Filtehat og efterladt en gammel Uldhat. Det ene af de nævnte Jndbrud er af ham udført paa en Maade, der viser, hvorledes Landboernes Sikkerhed imod Tyvehaand kun er yderst ringe, naar ikke Frygten for Politiets Virksomhed og Duelighed indeholder en desto bedre Afleder. Tyven krøb nemlig, da han ikke kunde komme ind igjennem Vinduer eller Dørre, og paa Straataget, overskar Tække garnet og krøb igjennem det saaledes tilveiebragte Hul ind(Berl. T.) paa Loftet.